George Akuffo Dampare

**George Akuffo Dampare** (wɔwoo no Ayɛwoho 14, 1970) yɛ Ghananyi a ɔyɛ akontaabufo a wɔagye no atomu nye polisinyi. Ɔmampanyin Nana Akufo-Addo na ɔpaaw no dɛ Ghana Polisifo Dwumadzibea nye Polisifo Panyin a ɔhyɛɛ edwuma ase wɔ  Ayɛwoho 21 2021 na ɔhyɛɛ n'edwuma ankasa aseɛ wɔ Dzifuu 1 2021, ɔgyee edwuma no fii James Oppong-Boanuh a nna ɔreyɛ edwuma fi Ɔbɛsɛ 2019 no nsamu. Dampare yɛ Inspector-General of Police (IGP) a osuar na woeyi no wɔ  Ghana amambu a ɔtɔ do anan no mu na ɔno na  fitsi ber a Ghana nyaa ne fahodzi no ɔno na ɔayɛ IGP a osuar paa.

## Nwomasua
Wɔ afe 1989 nye 1992 mu no, Dampare twaa GCE Ordinary nye Advanced level sɔhwɛ no. Ɔkɔr do suaa nkontaabu a owiee ne ACCA adzesua wɔ University of Professional Studies, Accra (UPSA) wɔ Kwakwar 1994 kesi Mumu 1996 ntamu na ɔbɛyɛɛ Chartered Accountant wɔ afe 1996 mu, ber a nna oedzi mfe 25. Ɔwɔ Master of Science abɔdzin krataa ebien wɔ Accounting & Finance mu wɔ London South Bank University, UK, nye Business Systems Analysis & Design wɔ City University of London, UK. Ɔsanso wɔ Nyansapɛ ho Oduryɛfo (Ph.D.) abɔdzin krataa wɔ Sikasɛm nye Edwumayɛ mu wɔ London Skuulpɔn King’s College London.

## Edwuma
Polisifo Dwumadzi 
Dampare bɛkaa Ghana Polisifo Dwumadzi ho wɔ Mumu 1990 mu a nna oedzi mfe eduonu dɛ Polisifo Panyin. Wɔbɔɔ Dampare ne dzin dɛ obi  a ɔbɔ no ho mbɔdzen a sen obiara wɔ Ɔman Polisifo Ntsetsee Skuul mu wɔ afe 1991 mu, ber a owiee ne ntsetsee a ɔfa edwumayɛfo a wɔafa hɔn edwuma mu no, na onyaa abawdobɔdze dɛ ‘Best Marksman’. Wɔ afe 1996 mu no, wɔbɔɔ ne dzin dɛ Ɔseraanyi Panyin a Ɔsen obiara wɔ  wɔ Cadet Officers’ Course a ɔtɔ do 32 wɔ Ghana Polisifo Adzesuabea (nkan no, Polisifo Kɔlege) na onyaa abawdobɔdze nyina, a dza ɔka ho nye dɛ ɔyɛ Ɔseraanyi Panyin wɔ Edwumayɛfo Polisifo Adzesua mu nye Ɔbenfo wɔ Azdesua mu.

Dampare kɔr sor wɔ dzibew ahorow no mu, ɔsomee dɛ Ɔmampanyin n'abadziekyir ne Aide-de-camp maa John Evans Atta Mills, Ghana Ɔmampanyin Abadziekyir (1997–2001) abosom 18, GPS no nkontaabufo Panyin, Municipal Commander ma Cape Coast, mantɔw mu Sahen a ɔhwɛ Keteke, Hɛn Gyinabea  (a mprempren ɔyɛ Polisifo Po do Dwumadzibea), Nkran mantɔw no Polisifo Panyin, nye Police Command nye Staff College  noe Sahen.

Wɔ afe 2014 mu, ber a nna oedzi mfe eduanan anan no, wɔmaa Dampare dzibew dɛ Commissioner of Police (COP), dzibew a odzii kesii dɛ wɔpaaw no dɛ Inspector-General of Police (IGP). Ɔreyɛ ayɛ dɛ oenya ho kwan asom dɛ Ɔpanyin (Director-General) wɔ dwumadzibea kɛse biara mu wɔ n’edwuma mu wɔ akandzifo nye edwumayɛ mu. Ɔayɛ Ɔkwankyerɛfo Panyin a ɔhwɛ Edwumayɛ nye Yiedzi do mprenu. Ɔsan so yɛ MTTD Ɔkwankyerɛfo Panyin, Nhwehwɛmu nye Nhyehyɛɛ dohwɛfo Panyin, Edwumayɛ dohwɛfo Panyin, ICT Ɔkwankyerɛfo Panyin, Sikasɛm dohwɛfo Panyin, nye Ɔman Patrol Department (Police Visibility Department) ne kwankyerɛfo Panyin.

Ɔkyerɛkyerɛfo

Dampare asom dɛ ɔkyerɛkyerɛfo wɔ Cape Coast Suapɔn (UCC), Ghana Institute of Management and Public Administration (GIMPA), Regent University College, nye DataLink University College. Ɔsanso yɛ akwampaefo akyerɛkyerɛfo a wɔwɔ Kwame Nkrumah Suapɔn a ɔhwɛ Nyansahu nye Mfirdwuma do (KNUST), Kumasi ne Edwumayɛ Skuul mu no mu kor.

### Inspector–General of Police
Wɔ 21 Ayɛwoho 2021 no, Ɔmampanyin Nana Akufo-Addo paaw Dampare dɛ Ghana Polisifo Dwumadzibea ma Ghana Apolisifo nyina hɔn Panyin a ɔhyɛɛ edwuma ase fii 1 Dzifuu 2021, na ɔgyee edwuma no fii James Oppong-Boanuh a  ɔsomee fii Ɔbɛsɛ 2019. Wɔ 8 Ɔbɛsɛ 2021 no, wɔdze tum hyɛɛ ne nsa dɛ Ghana Polisifo Panyin (IGP) tsitsiriw .

Wɔ 12 Fankwa 2023 no, Dampare kɔr mbrahyɛbagua ad-hoc boayikuw bi a Samuel Atta Akyea dzi hɔn enim wɔ ɔdio a polisifo binom nye Polisifo panyin bi, George Alexander Mensah nye Bugri Naabu, a nna anka ɔyɛ Etsifi afamu mantɔw mu guamutsenanyi a ɔyɛ New Patriotic Party (NPP) ne guamutsenanyi, wɔ nkɔmbɔbɔ bi a ɔfa pɔw a wɔbɔe dɛ wobeyi no efi hɔ dɛ IGP no ho. Wɔ ɔdio a ɔdaa wdzi no mu no, wɔtee dɛ Polisifo Komisafo no reka akyerɛ Naabu dɛ ɔwɔ dɛ NPP werɛ fi dɛ wobedzi nkunyim wɔ amansan ambatow a odzi hɔ no mu sɛ Dampare kɔ do dzi tum a.

## N'abrabɔ ankasa
Dampare ne yer nye Anita Akuffo Dampare na wɔwɔ mba esia, hɔn mu enum yɛ mbanyimfo na basia kor. Ɔyɛ etuhoakyɛ Kristonyi na ɔyɛ Pentecost asafo no ne mu mpanyimfo kor.

## Mboaedze